Magnus III od Švedske
Magnus III rođen kao Magnus Birgersson a po nadimku znan kao Ladulås (1240.- 18. decembar 1290.), bio je švedski kralj od 1275. do 1290. 

Magnus je za svoje vladavine uveo feudalizam u Švedsku i formirao plemstvo.

Biografija

Rođen je kao drugi najstariji sin Birger jarl Magnussona, nakon očeve smrti 1266., kao vojvoda od Södermanlanda zajedno sa bratom Erikom, počeo je osporavati vlast svog starijeg brata
kralja Valdemara. Njega je uz pomoć Danaca porazio u Bitci kod Hove (Västergötland) - 1275. Nakon bitke je Magnus izabran za kralja i okrunjen 24. maja u uppsalskoj katedrali.

Oženio se njemačkom princezom i na taj način došao u kontakt sa kontinentalnim oblicima feudalne ekonomije.
Statutom koji je izdao na otoku Alsnö 1279. formirao je švedsku aristokraciju -  frälse, koji su u zamjenu za 
svoj društveni status i brojne privilegije bili dužni opremiti sebe za ratne dužnosti.
Ironično je da je time stekao reputaciju zaštitnika malih ljudi i njihove imovine, koji su Magnusu dali nadimak Ladulås (ambarski lokot). 

Magnus je pored toga dobio podršku crkve koju je oslobodio poreza. Pored toga povećao je privilegije njemačkih i švedskih trgovaca, pokrenuo kraljevsko savjetodavno vijeće, počeo kodifikaciju zakona i potakao druge reforme kojima je osnažio kraljevsku vlast i upravu u Švedskoj. 

Kada je umro, naslijedio ga je njegov desetogodišnji sin Birger čija je vladavina protekla u stalnim sukobima sa rivalskom braćom i magnatima koji su ga htjeli srušiti s trona.

Izvori

Vanjske veze 

 Magnus I "ladulås" >> Birgersson na portalu Historiska Personer  

Švedski vladari